Asociația Sctudenților Creștin Ortodocși Români, filiala Cluj, propune și în acest Post o nouă serie de conferințe duhovnicești pregătitoare pentru marele Praznic al Învierii Domnului.
O primă întâlnire va avea loc joi, 21 martie, iar invitat este Înaltpreasfințitul Părinte Andrei, Arhiepiscopul și Mitropolitul Clujului.
Părintele Mitropolit va oficia de la ora 18, slujba Pavecerniței Mari și ultima parte a Canonului celui Mare la Capela Facultății de Teologie Ortodoxă din Cluj iar de la ora 20 va susține conferința intitulată "Rugăciunea ține Lumea".
În fiecare an, în Postul Mare și în Postul Crăciunului, ASCOR Cluj-Napoca organizează în fiecare seară de joi întâlniri duhovniceşti.
Invitaţi sunt ierarhi, preoţi și profesori, care stau de vorbă cu tinerii pe teme de credință și spiritualitate ortodoxă.
Conferința va fi transmisa live si pe pagina de Youtube Ascor.